Martin začal študovať liečebnú pedagogiku, no počas tohto štúdia zistil, že forma štúdia a vysokoškolský systém nespĺňajú jeho očakávania. Prihlásil sa na waldorfské vzdelávanie a nastúpil na miesto asistenta učiteľa a klubistu v Našej triede.
Aktuálne sa stále vzdeláva v oblasti waldorfskej pedagogiky a študuje sociálnu pedagogiku. Hrá profesionálne kolky, má veľmi rád hory a zimné športy.
"Rád sa šmýkam dole kopcom na hocičom a ako waldorfský pedagóg vidím potenciál v rôznych predmetoch, na ktorých sa dajú stvárať zaujímavé kúsky. Rád robím tvorivé aktivity, akéhokoľvek typu, od pečenia, háčkovania, po stavanie snehuliakov."
Martin sa tiež venuje skupine hyperaktívnych detí pod záštitou Detského fondu SR.